Biela Masajka Sen o veľkej láske sa zmenil na boj o prežitie 1. diel - Hofmannová, Corinne; Hrozáni, Tibor (IKAR Bratislava, 2007)
Corinne Hofmannová, úspešná švajčiarska podnikateľka, sa rozhodne stráviť so svojím snúbencom dovolenku v Keni. Hneď po prílete do Mombasu ju očarí nádherné exotické prostredie. Pri plavbe kompou cez rieku náhodou zahliadne urasteného masajského bojovníka Lketinga a fascinuje ju jeho krása i správanie. Je to láska na prvý pohľad a Corinne urobí všetko pre to, aby sa Lketingom znovu stretla. Do Švajčiarska odchádza s neochvejným presvedčením, že sa do Afriky a k svojmu milému Masajovi čoskoro vráti. V krátkom čase rozpredá všetok majetok, opúšťa doterajší spôsob života v civilizovanej spoločnosti a zaslepene sa vrhá do neznáma. V keňskom buši hlboko vo vnútrozemí vedie po boku negramotného masajského bojovníka život plný strastí, no napriek tomu sa spočiatku cíti šťastná. Navzdory boju s byrokraciou oslávi s Lketingom v jeho domorodej dedinke svadbu a stane sa z nej biela Masajka. Jej radosť je zavŕšená, keď sa jej narodí dcérka Napirai. Avšak každodenné živorenie v neuveriteľne primitívnych podmienkach prináša so sebou neustále problémy: smrteľne nebezpečné choroby a infekcie, biedu, hladovanie a neprekonateľné kultúrne rozdiely a predsudky. Corinne je žena do nepohody, statočne sa snaží všetko zvládnuť, dokonca sa znovu púšťa do obchodovania, ale po vyčerpávajúcich štyroch rokoch sa ocitne na konci svojich fyzických i duševných síl a bez finančných prostriedkov. Jej viera vo vlastné sily a veľká láska k Lketingovi sa mení v rozčarovanie a sen o čarovnej Afrike sa nenávratne rozplýva.
Keywords: nemecká próza -- príbehy biografické